**UTUNGAJI**

**Maana ya utungaji**

Utungaji ni pato la akili ya mtu binafsi ambayo hurejeshwa kwa fani kama vile macho, ushairi, tamthiliya au hadithi. Utungaji ni kitendo cha kuyatoa mawazo ubongoni, kuyakusanya na kisha kuyadhihirisha kwa kuyaandika au kuyazungumza. Ni kitendo cha kuunda hoja na kuzipanga katika mtiririko unaofaa katika lugha kwa lengo la kufikisha ujumbe kwa jamii husika.

**SIFA ZA MTUNGAJI**

1. Mtunzi analazimika kuelewa kikamilifu mada inayoshughulikiwa.
2. Mtungaji lazima azingatie kanuni na taratibu za uandishi.
3. Mtungaji anatakiwa kuzingatia mpango mzuri na wenye mantiki wa mawazo kutoka mwanzoni hadi mwishoni.
4. Mtungaji anapaswa kuwa na msamiati wa kutosha ili kumwezesha kutumia lugha bora, sanifu na fasaha.
5. Mtunzi anapaswa kuzingatia sarufi ya lugha anayoitumia.
6. Mtunzi anapaswa kujali nyakati zinazofaa.
7. Mtunzi anapaswa kuwa na uwezo wa kutosha wa kuhusisha yanayoelezwa na hali halisi ilivyo katika jamii kwa mifano dhahiri.

**AINA ZA UTUNGAJI:-**

1. Utungaji wa mazungumzo.
2. Utungaji wa maandishi.

**UTUNGAJI WA MAZUNGUMZO**

Utungaji wa mazungumzo unahusisha kijieleza kwa njia ya mdomo kwa lengo la kueleweka.

**LENGO**

-Hutuwezesha kujieleza kwa ufasaha katika kila fani.

-Hutuwezesha kutumia lugha inayotakiwa katika jamii.

-Hujenga moyo/hali ya kujiamini katika mazungumzo.

-Hukuza kiwango cha wasikilizaji kwa makini.

-Hutuwezesha kutambua lugha inayofaa katika kujieleza kutokana na lafudhi, shada, matamshi na miundo.

**MAMBO YA KUZINGATIA KATIKA UTUNGAJI WA MAZUNGUMZO**

1. Kusikiliza kwa makini, kuchambua na kuelewa vema mada inayozungumzwa, Kuzungumza kwa makini na kufanunua kwa umakini mada unayozungumza, unapaswa kuzingatia mpango mzuri wa mawazo wenye mantiki kutoka mwanzo mpaka mwisho.
2. Mtunzi anapaswa azingatie hadhira anayozungumza nayo.
3. Mzungumzaji lazima awe na uwezo wa kufanunua na kuhusisha anayozungumza na hali halisi ilivyo katika jamii yetu.
4. Mzungumzaji anapaswa awe na msamiati wa kutosha utakaomwezesha kutumia lugha bora, kujieleza vizuri na kutunza lugha sanifu na fasaha.
5. Ni vizuri mzungumzaji akazingatia sarufi ya lugha anayotumia na kujali nyakati.

**UTUNGAJI WA KUANDIKA**

Ni. uwezo wa kujieleza katika maandishi au uwezo wa kutoa mawazo binafsi na kuyaweka katika uwasilishaji wa maandishi. Utungaji wa kuandika ni tofauti kidogo na utungaji wa kuzungumza. Tofauti hizo hujitokeza katika uwasilishaji wake na husiano baina ya mwandishi na msomaji.

**MAMBO YA KUZINGATIWA KATIKA UTUNGAJI WA KUANDIKA**

1. Mwandishi aelewe vema mambo anayoandika.
2. Mwandishi anatakiwa kujiingatia mpango mzuri wa mawazo wenye mantiki kutoka mwanzo hadi mwisho.
3. Mtungaji anapaswa awe na msamiati wa kutosha utakaomuwezesha kutumia lugha iliyobora, sanifu na fasaha.
4. Mtungaji anapaswa awe na uwezo wa kubebesha yale anayoyaeleza na hali halisi ilivyo katika jamii yetu. Ni vizuri akatoa mifano dhahiri.
5. Kuzingatia matumizi bora ya vituo na alama mbalimbali za uandishi, kuwa na utangulizi mzuri wenye kuvutia … ya watu na hitimisho zuri.
6. Mtungaji anapaswa kuzingatia sarufi ya lugha anayoitumia.

**MATUMIZI YA ALAMA MBALIMBALI ZA UANDISHI**

1. **Alama ya koma / mkato (,)**

Alama hii hutumika kwa kazi zifuatazo:-

* Kuweka pumziko fupi katika sentensi.

***Mfano:*** tulipofika nyumbani, tulikula chakula.

* Kutenga maneno yaliyo katika orodha.

***Mfano:*** ukifika sokoninunua matunda, dagaa, mkaa, unga, na sabuni ya kufuli.

* Kuonesha sehemu mbili za sentensi zilizo kinyume.

***Mfano:*** Sisi wanadamu hupanga, Mungu hupangua.

 Ulisema utakuja, haukuja.

* Hutumiwa kabla ya alama za mtajo.

***Mfano:*** Juma alimwambia Khadija, Nakupenda kama pipi.

1. **Nukta (.)**

Alama hii hutumika kama ifuatavyo:-

* Hutumika kukamilisha sentensi na hivyo kuweka pumziko kubwa tunaposema.

***Mfano:*** Mtoto wangu nampenda sana.

* Hutumika kuonyesha ufupisho wa maneno.

***Mfano:*** S.L.P – Sanduku la posta.

 n.k – nakadhalika.

* Hutumika kuonesha vipimo mbalimbali katika sentensi.

***Mfano:*** kg. 80.3

* Hutumika katika uandishi wa tarehe.

***Mfano:*** 27.09.2021.

1. **Nukta mkato (;)**

Alama hii hutumika kama ifuatavyo:-

* Kuunganisha sentensi mbili zinazoweza kusimama zenyewe bila kutumia kiunganishi.

***Mfano:*** Hapo zamani watu walijiheshimu sana; Siku hizi hawajiheshimu kabisa.

* Hutumika ili kupumzika katika sentensi iliyondefu sana, kuliko unapotumika mkato.

***Mfano:*** Alipomtazama alibaini kuwa alikuwa Malaya wa kutupwa; Hivyo aliamua kuachana naye.

* Hutumika kutenganisha vitu vilivyopo katika orodha.

***Mfano:*** Mkitaka kupita Kiswahili someni; Kamusi, vitabu vya mashairi na riwaya.

1. **Nukta mbili / pacha (:)**

Alama hii hutumika kama ifuatavyo:-

* Hutumika kutaja maneno yaliyo katika orodha.

***Mfano:*** Niletee vitu hivi: wino, karatasi, kalamu, kiberiti, daftari, wembe, ndimu na chungwa.

* Hutumika badala ya alama ya mkato.

***Mfano:*** Alipomwona alianza kumshambulia kwa maneno: “Nakuja wewe huna lolote, mlevi kama wewe!”

* Hutumika baada ya kuandika jina la mhusika katika tamthiliya.

***Mfano:*** Julia: Kwani haujui kuwa Nungunungu anavusha kahawa na almasi kwenda nje kwa magendo?

* Hutumika kutenganisha dakika na sekunde.

***Mfano:*** Saa 8:30:25

* Hutumika kutumika uwiano baina ya namba.

***Mfano:*** Timu zote zilifungana mabao 3:2

* Hutumika kuunganisha vishazi huru viwili.

***Mfano:*** Watoto wanacheza:wakubwa wanafanya kazi.

* Hutumika kutenganisha mada kuu na ndogo.

***Mfano:*** Historia ya lugha: Kukua na kuenea kwake.

* Hutumika kutenganisha juzuu na kurasa au mlango na mstari katika vitabu.

***Mfano:*** Math. 5:3-7

1. **Alama ya kushangaa (!)**

Alama hii hutumika kama vifuatavyo:-

* Hutumika kuonesha vionjo vya moyo kama vile furaha, huzuni, chuki.

***Mfano:*** Kumbe Juma alikuwa mwizi wa mitumba!

* Hutumika wakati wa kusisitiza, kubeza, kutunza n.k

***Mfano:*** Kwenda! Mwone kwanza alivyo!

1. **Alama ya kuuliza (?)**

Alama hutumika kama ifuatavyo:-

* Hutumika kuuliza maswali.

***Mfano:*** Mwalimu leo tutafanya mtihani?

1. **Alama ya mabano / parandesi ( )**

Alama hii hutumika kama ifuatavyo:-

* Hutumika kuonesha maana ya ziada katika sentensi.

***Mfano:*** Wale watoto wangu (Salha, muhdhar na Karen) nawapenda sana.

* Hutumika kutenganisha namba au herufi zilizoorodheshwa kwa idadi.

***Mfano:*** (1), (2), (3).

 (a), (b), (c).

1. **Alama ya kistari (-)**
* Alama hii hutumika kuonesha kuwa neno linaendelea katika mstari unaofuata…..

***Mfano:*** Wafanya ka-

 Zi wa

* Alama hii hutumika kuzungumza maneno au kujenga neno moja na mtindo huu hutumika zaidi katika maneno yenye asili ya kigeni.

***Mfano:*** Dar-Es-Salaam.

* Hutumika kuunganisha sentensi mbili, sentensi ya pili ikiwa ni ufafanuzi wa sentensi ya kwanza.

***Mfano:*** Tulipofika hifadhi ya manyara, tuliwakuta simba wamelala – simba dume, jike na watoto wanne.

1. **Alama ya mtaja / nukuu “ ”**
* Hutumika katika kukazia maneno aliyosema au aliyoandika mtu mwingine.

***Mfano:*** Mwalimu Nyerere alisema “Enzi za utawala wangu nilifanya mambo mengi mazuri na mengine ya kujenga kwa kuwa nchi yetu ilikuwa bado changa.”

* Hutumika kubainisha maneno ya kigeni yanayotumika katika lugh fulani.

***Mfano:*** Ilituwia vigumu “kujiexpress” mbele za watu.

1. **Ritifaa / Kibainishi (‘)**
* Huonyesha utamkaji wa nazali au ving’ong’o.

***Mfano:*** Ng’ambo.

 Ng’ang’ania.

 Ng’atuka.

* Huonesha kuwa herufi fulani au namba imeachwa kwa ajili ya kufupisha.

***Mfano:*** Vuta N’kuvute.

 Watoto wa mama N’tilie.

 ’80 = 1980.

 U’shakula = umeshakula.

1. **Nukta katishi / nukta dukuduku (...)**
* Hutumika kubainisha mdokezo.

***Mfano:*** Nakupenda sana lakini, …

* Hutumika kuonesha kuwa kuna maneno yaliyotangulia katika tungo.

***Mfano:*** …fika ofisini mara moja.

* Hutumika kuonyesha katika sentensi iliyoandikwa kuna baadhi ya maneno yamekatishwa.

***Mfano:*** Samaki mkunje, …

1. **Matumizi ya herufi kubwa.**
* Hutumika kila mwanzo wa sentensi.

***Mfano:*** Mama njoo.

* Hutumika baada ya alama ya nukta, kuuliza ama kushangaa.

***Mfano:*** “Nani huyo?” Aliuliza mama.

* Hutumika kutaja majina ya kipekee.

***Mfano:*** Winnie, Abel, Marco, Manoza.

* Hutumika kutaja majina ya dira.

***Mfano:*** Mashariki, Kaskazini.

* Hutumika kutaja majina ya vyeo.

***Mfano:*** Sheikh, Rais, Mwenyekiti.

* Ufupisho wa vyama, mashirika na jumuiya.

***Mfano:*** UN, CHADEMA. HKL, ECOWAS.

* Majina ya sikukuu

***Mfano:*** Krismass.

1. **Mkwaju / mtoi ( / )**
* Hutumika kutenga maneno mawili yenye sawa yanapotumika kwa pamoja, badala ya neno “au”.

***Mfano:*** mofimu ya njeo / wakati.

* Hutumika kutenga namba za kumbukumbu na tarehe

***Mfano:*** Kumb. 03/DA/20078.

 11/08/2021.

* Hutumika badala ya neno “kwa”

***Mfano:*** Km 80/saa = kilometa sitini kwa saa.

* Hutumika kubainisha matamshi.

***Mfano:*** /m’tai/

1. **Aya**
* Hueleza au kufafanua wazo maalum.
* Huwa na mawazo yaliyo katika mantiki.
* Huwa na mifano ya kutolea ufafanuzi.
1. **Kinyota \***
* Hutumika kuonyesha kuwa neno au sehemu ya maandishi iliyowekewa kinyota ina maelezo zaidi.

***Mfano:*** Tafsida\* ilitumika sana kwa sababu kulikuwa na watoto.

 \*tafsida ni maelezo au maneno ya staha yasiyokuwa na matusi au ukosefu wa adabu.

* Hutumika kama nukta katishi kwa kuonyesha kuwa maneno yanayokatishwa yanahitaji tafsida.

***Mfano:*** Waliendelea na mazungumzo mara mlango ukafungwa \*\*\* Sauti za kutisha.